КЛУБ „ПРИЯТЕЛИ“ ДАРЯВА НА ДЕЦАТА ВЪЗМОЖНОСТ ДА БЪДАТ УСМИХНАТИ И КРЕАТИВНИ - НДТ, Добрич, България
Маринела Василева Пенчева е омъжена с две деца. Работи като педагог от 11 години. Завършила е ВТУ със специалност – Социални дейности, Предучилищна и начална училищна педагогика – магистърска степен. През тази година е завършила обучение по програма „Монтесори“. В момента специализира Логопедия към ДИКПО – гр.Варна.
Диляна Георгиева Йовева е омъжена, с едно дете. Има 10 години професионален опит в областта на образованието. Завършила е Предучилищна педагогика, степен магистър, към ШУ „Константин Преславски“ – гр. Шумен. В момента специализира Логопедия към ДИКПО – гр.Варна.
- Навършиха се две години от създаването на клуб "Приятели". Бихте ли върнали "лентата назад" и да споделите как се зароди идеята за създаването на клуба? Какво Ви провокира?
- Идеята за нещо такова във всяка една от нас се е зародила преди много години. Посещенията в детски градини от европейски страни ни запалиха и провокираха да създадем нещо подобно, където можем по различен начин да общуваме и работим с децата. Според нас, така отговаряме на развиващите се тенденции в сферата на детските забавления, обучение, възпитание и общуването с децата
- Деца на каква възраст приемате?
- Децата са на възраст от 1 година и половина до 9 години.
- Какви форми на занимания предлагате? Те само с учебния процес ли са свързани?
- Формите на занимания които предлагаме са много и различни:
· Летен клуб за деца от 4 до 9 год., където децата се забавляват, учат , играят, спортуват, пеят и танцуват. Посещават различни забележителности в областта и града ни.
· Почасово гледане на деца - тази дейност е в помощ на работещите и заети родители.
· Малки художници - тук децата развиват своите фантазии , чрез различни техники в изобразителното изкуство и попадат в царството на цветовете.
· Английски за малчугани - по забавен и интересен начин, чрез различни игри и забавления, децата получават начални знания по английски език.
· Руски език - с песни и игри децата се запознават с богатството на руския език.
· Детски работилнички - децата се докосват до различни видове материали, с които изработват изделия, според празниците и сезоните. Така те развиват фината си моторика, творчество и естетически вкус.
· Детска зумба - насърчаваме децата да развиват здравословен начин на живот и да приемат физическите упражнения като естествена част от ежедневието си.
· Занималня за деца от първи до четвърти клас - подготовка и самоподготовка на учебния материал.
· Анимиране на детски партита - забавления, игри , песни и танци в най-специалните и празнични дни на всяко дете.
От новата учебна година ще предлагаме и нови форми:
· Занимания „Монтесори“, където детето преживява свободата на волята и избира собствените си дейности.
· Музикална академия за най- малките - школа по пиано и вокална група „Приятели“
· Логопед - обследване, диагностика и корекция на различни езикови и говорни нарушения.
- Работите едновременно с деца на различна възраст. Как успявате да правите така, че да е интересно както на най-малките, така и на по-големите?
- Най-вероятно, това е нашата тайна, която е частица от нас самите, защото не е възможно да предадеш нещо, което не притежаваш. Затова първо човек трябва да открие удоволствието от работата за себе си, за да може да я предаде на останалите. Успехът ни се дължи на способността ни първи да улавяме пулса на времето.
- Кое отличава клуб "Приятели" от другите подобни клубове?
- Името на самия клуб дава отговор на този въпрос. Най-точен отговор бихте получили от нашите малки приятели и техните родители.
- Какво Ви провокира да предлагате постоянно нови и различни забавления на децата?
- Най-големи провокатори са децата, те са вдъхновители на нашите идеи. През тези две години успяваме да отговорим подходящо на детските желания, като даряваме на децата възможност да бъдат усмихнати и креативни.
- Какви са родителите на децата, които посещават клуб „Приятели“ - предимно работещи, заети през по-голямата част от деня или ....?
- Нашите родители са, както работещи, така и не толкова заети хора, но те са хора, ангажирани за развитието на своите деца. Те искат да имат социални, креативни, емоционални и успешни деца.
- Коя, смятате, че е най-добрата оценка за Вашия труд?
- Оценката за нашият труд се измерва с хиляди блестящи детски погледи и споделени усмивки!
- Как виждате развитието на клуб ""Приятели" не след 2, а след 20 години?
- Нямаме време да мислим за след 20 години. Ние живеем сега с проблемите, радостите, споделянията, уменията, усмивките и благодарностите на днешните деца.
Искаме да благодарим на всички родители за тяхното доверие, за това, че ни поверяват най-скъпото, което имат.
И не на последно място искаме да благодари на нашите семейства, които ни подкрепят във всяка една дейност и във всеки труден и радостен миг са до нас.
КЛУБ „ПРИЯТЕЛИ“ ДАРЯВА НА ДЕЦАТА ВЪЗМОЖНОСТ ДА БЪДАТ УСМИХНАТИ И КРЕАТИВНИ | 0 брой коментари | Регистрация